మద్దిల గురుమూర్తి

గురుమూర్తి ఆంధ్రప్రదేశ్ రాష్ట్రానికి చెందిన రాజకీయ నాయకుడు. లోకసభ సభ్యుడు. 2021లో తిరుపతి లోకసభ నియోజకవర్గంకి జరిగిన ఉపఎన్నికలో లోకసభ సభ్యుడిగా గెలుపొందాడు.

జననం, విద్యాభాస్యం
డా. మద్దిల గురుమూర్తి 1985 జూన్ 22న చిత్తూరు జిల్లా, ఏర్పేడు మండలం, మన్నసముద్రం గ్రామంలో మునికృష్ణయ్య, రమణమ్మ దంపతులకు జన్మించాడు. ఆయనకు ఐదుగురు అక్క చెల్లెల్లు ఉన్నారు. ఐదో తరగతి వరకు మన్నసముద్రంలోని ప్రాథమిక పాఠశాలలో, ఆరు నుంచి 10వ తరగతి వరకు బండారుపల్లి జెడ్పీ ఉన్నత పాఠశాలలో చదివాడు. గురుమూర్తి ఇంటర్‌ తిరుపతిలో పూర్తి చేసి, స్విమ్స్‌లో ఫిజియోథెరిపీ కోర్స్  పూర్తి చేశాడు.

రాజకీయ ప్రస్థానం 
గురుమూర్తి విద్యార్థి సంఘ నాయకుడిగా ఉన్నపటినుండే వైఎస్ రాజశేఖర్ రెడ్డిని తరచూ కలిసి వచ్చేవారు. వైఎస్ మరణానంతరం జగన్మోహన్ రెడ్డి జైలుకు వెళ్లిన సమయంలో ఆయన సోదరి షర్మిల రాష్ట్రవ్యాప్తంగా పాదయాత్ర చేపట్టగా ఆమె వెంటే ఉన్నాడు. వైఎస్ జగన్మోహన్ రెడ్డి 2017లో చేపట్టిన ప్రజా సంకల్ప పాదయాత్రలో (2017 నవంబరు- 2019 జనవరి) వరకు 3,648 కి.మీ ఈ పాదయాత్రలో వ్యక్తిగత ఫిజియోథెరపిస్ట్ గా జగన్ తో పాటు ఉన్నాడు.

డా.గురుమూర్తి 2021లో తిరుపతి లోకసభ నియోజకవర్గంకు జరిగిన ఉపఎన్నికలో వైఎస్ఆర్ కాంగ్రెస్ పార్టీ తరపున పోటీ చేసి తన సమీప ప్రత్యర్థి టీడీపీ అభ్యర్థి పనబాక లక్ష్మి పై 2,30,572 ఓట్ల మెజారిటీతో గెలిచాడు. ఆయన గెలిచిన అనంతరం 2021 మే నెలలో వైఎస్సార్‌సీపీ అధ్యక్షుడు, ఆంధ్రప్రదేశ్ ముఖ్యమంత్రి వై.ఎస్. జగన్మోహన్ రెడ్డిని కలిశాడు.

మూలాలు

చిత్తూరు జిల్లా నుండి ఎన్నికైన లోక్‌సభ సభ్యులు
చిత్తూరు జిల్లా వ్యక్తులు
1985 జననాలు